Union Minister of Health and Family Welfare Shri J P Nadda stated here today that The Indian Medical Council (Amendment) Ordinance, 2016 and The Dentists (Amendment) Ordinance, 2016 are being promulgated to amend the Indian Medical Council Act 1956 and Dentists Act, 1948 respectively to provide for a uniform entrance examination for Undergraduate and Post Graduate admissions with a proviso that for UG admission for the year 2016-17 only, the State Govt.
نئی دہلی،24؍مئی، صحت اور کنبہ بہبود کے مرکزی وزیر جناب جے پی نڈا نے آج یہاں کہا کہ انڈین میڈیکل کاؤنسل (ترمیمی) آرڈیننس 2016 اور ڈینٹسٹس ( ترمیمی) آرڈیننس 2016 بالترتیب انڈین میڈیکل کاؤنسل ایکٹ1956 اور ڈینٹسٹس ایکٹ 1948 میں ترمیم کیلئے جاری کئے جارہے ہیں تاکہ انڈرگریجوٹ اور پوسٹ گریجوٹ داخلوں کیلئے منعقد ہونے والے داخلہ امتحان میں یکسانیت لائی جاسکے۔ یہ التزام صرف 2016-17 کےلئے ہے۔ ریاستی حکومتوں کی سیٹیں (سرکاری اور نجی میڈیکل کالجوں، دونوں) نیٹ کے دائرے سے باہر رہیں گی اگر ریاستی حکومت ایسا چاہے۔ وزیر صحت نے مزید کہا کہ نیٹ کا نفاذ رواں سال سے سبھی نجی اداروں میں سبھی انڈر گریجوٹ داخلوں کیلئے کیا جارہا ہے۔ پہلے مرحلے کا امتحان یکم مئی 2016 کو ہوچکا ہے جبکہ دوسرے مرحلے کا داخلہ امتحان 24 جولائی 2016 کو ہوگا۔ رواں سال کیلئے صرف سرکاری میڈیکل کالجوں میں ریاستی حکومت کی سیٹوں اور نجی اداروں میں ریاستی حکومت کی سیٹوں کو اس سے مستثنی رکھا جائے گا اگر متعلقہ ریاستی حکومت ایسا چاہئے۔ انہوں نے مزید کہا کہ چونکہ تمل ناڈو اور پڈوچیری میڈیکل اور ڈینٹل کالجوں میں داخلے کیلئے داخلہ امتحان انعقاد نہیں کرتیں اور اس کے بجائے طلباء کو 12ویں کلاس کے امتحان میں حاصل کئے گئے نمبروں کی بنیاد پر داخلہ دیتی ہیں، لہذا صرف رواں سال ان ریاستوں میں داخلے ان ریاستوں کے ذریعہ اپنا ئے جانے والے موجودہ طریقہ کار کے مطابق ہوں گے۔ جناب نڈا نے سختی کے ساتھ اس بات کی وضاحت کی کہ اس سال بھی سبھی ریاستوں میں مینجمنٹ کوٹے سے متعلق سیٹیں متعلقہ نجی کالجوں ؍ کالجوں کی تنظیموں؍ نجی یونیورسٹیوں؍ ڈیمڈ یونیورسٹیوں کے ذریعے نیٹ انڈر گریجویٹ امتحان 2016 کی بنیاد پر ہی پُر کی جائیں گی۔انہوں نے مزید کہا کہ آئندہ سال سے نیٹ کا نفاذ بغیر کسی استثنی کے ہوگا اور اس کاآغاز دسمبر 2016 میں ہونے والے پوسٹ گریجویٹ امتحان کے ساتھ ہوگا۔ جناب نڈا نے کہا کہ ان آرڈیننسوں کا مقصد سبھی میڈیکل؍ ڈینٹل کالجوں میں انڈر گریجویٹ اور پوسٹ گریجویٹ داخلوں کیلئے یکساں داخلہ امتحان کے تصور کو مضبوط قانونی بنیاد فراہم کرنا اور 2016-17 کیلئے انڈر گریجویٹ داخلوں میں ریاستی حکومتوں کو راحت دینا ہے۔ انہو ں نے کہا کہ آرڈیننس لانے کی ضرورت ا سلئے پیش آئی کیونکہ فی الحال سپریم کورٹ کی چھٹیاں ہیں اور پارلیمنٹ کے دونوں ایوانوں کی کارروائی 13 مئی 2016 سے ملتوی ہے۔ انہوں نے مزید کہا کہ 6 ریاستیں اور ایک مرکز کے زیر انتظام علاقہ اس سال نیٹ میں حصہ لے رہا ہے اور یہ آرڈیننس دوسری کسی بھی ریاست کی طرح انہیں بھی اپنی ریاستی حکومت کی نشستوں کو 2016-17 میں انڈر گریجویٹ داخلوں کیلئے نیٹ کے توسط سے پر کرنے کی اجازت دیتا ہے۔ وزیر صحت نے کہا کہ نیٹ سے ریاستی حکومتوں کو استثنیٰ صرف ایک سال کیلئے حاصل ہوگا۔ انہو ں نے کہا کہ ریاستی حکومتوں نے 16 مئی 2016 کو ریاستی وزرائے صحت کی میٹنگ کے دوران درج ذیل وجوہات سے ایسا کئے جانے کی درخواست کی تھی۔ (i) داخلوں کیلئے ریاستی سطح کے امتحانات ہوچکے ہیں اور طلباء کو دوسرا امتحان دینا پڑے گا۔ (ii) ریاستی امتحانات علاقائی زبانوں میں بھی ہوتے ہیں۔ سبھی طلباء کو انگلش؍ ہندی میں امتحان دینے کیلئے مجبور کرنا غیر مناسب ہوگا۔ بالخصوص ایسا حالات میں جبکہ نیٹ کے دوسرے مرحلے کے امتحان میں صرف دو مہینے کا وقت رہ گیا ہے۔ (iii) ریاستی سطح کے امتحانات کا نصاب آل انڈیا پی ایم ٹی کے نصاب سے مختلف ہے، جوکہ دوسرے مرحلے کے نیٹ امتحان کی بنیاد ہوگا۔ وزیرصحت نے مزید کہا کہ اس ماہ ہوئی کل جماعتی میٹنگ میں تقریبا سبھی فریقوں نے اسی بات کی توثیق کی تھی اور کہا تھا کہ وہ اصولی طور پر نیٹ اپنائے جانے کے حق میں ہیں۔ تاہم یہ زیادہ محتاط اور لاکھوں طلباء کے مفاد میں ہوگا کہ 2016-17 کیلئے انڈرگریجویٹ سیٹوں کو پر کرنے کے لئے ریاستوں کو موجودہ طریقہ کار کو جاری رکھنے کی اجازت دی جائے۔ جناب نڈا نے کہا اس آرڈیننس سے ریاستوں اور سیاسی پارٹیوں کے نمائندوں کے خدشات کا ازالہ ہوتا ہے۔ انہوں نے مزید کہا کہ خود حکومت ہند نے ریویو پٹیشن داخل کرکے اس معاملے میں سپریم کورٹ سے رجوع کیا تھا اور اس بات کا پرزور طریقے سے ا عادہ کیا تھا کہ حکومت نیٹ کے تئیں پابند عہد ہے۔ (Release ID :145597)